CELEX: 52020PC0438
Language: sl
Date: 2020-08-31
Title: Predlog SKLEP SVETA o stališču, ki se v imenu Evropske unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu

EVROPSKA KOMISIJA
            Bruselj, 31.8.2020
            COM(2020) 438 final
            2020/0210(NLE)
            Predlog
            SKLEP SVETA
            o stališču, ki se v imenu Evropske unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu v zvezi s predvidenim sprejetjem ukrepov za ohranjanje in upravljanje. 
            
            
               2.Ozadje predloga
            
            
               2.1.Sporazum za preprečevanje nereguliranega ribolova na odprtem morju v osrednjem Arktičnem oceanu
            
            
               Namen Sporazuma za preprečevanje nereguliranega ribolova na odprtem morju v osrednjem Arktičnem oceanu (v nadaljnjem besedilu: Sporazum) je preprečiti nereguliran ribolov na območju odprtega morja v osrednjem Arktičnem oceanu z uporabo previdnostnih ukrepov za ohranjanje in upravljanje v okviru dolgoročne strategije za ohranitev zdravih morskih ekosistemov ter zagotovitev ohranjanja in trajnostne uporabe staležev rib. Sporazum bo predvidoma začel veljati proti koncu tega leta.
            
            
               Unija je pogodbenica Sporazuma
                  1
               .
            
            
               2.2.Zasedanje pogodbenic 
            
            
               Zasedanje pogodbenic je organ odločanja v okviru Sporazuma, ki se sestane vsaki dve leti ali pogosteje, če se tako odloči. Odločitve o postopkovnih vprašanjih se sprejmejo z večino glasov, odločitve o vsebinskih vprašanjih pa s soglasjem. Unija ima pravico do sodelovanja in glasovanja.
            
            
               2.3.Sklepi zasedanja pogodbenic
            
            
               Zasedanje pogodbenic je pristojno za sprejemanje ukrepov za ohranjanje in upravljanje, ki so za pogodbenice zavezujoči. 
            
            
               3.Stališče, ki se zastopa v imenu Unije
            
            
               Predlaga se, da se stališče, ki naj se v imenu Unije zastopa na zasedanjih pogodbenic, določa po dvostopenjskem pristopu. Sklep Sveta določa glavna načela in usmeritve stališča Unije na večletni osnovi, stališče pa se za vsako zasedanje prilagodi z delovnimi dokumenti Komisije, o katerih razpravlja delovna skupina Sveta.
            
            
               Ta pristop se trenutno uporablja tudi v regionalnih organizacijah za upravljanje ribištva in pri stališčih, ki se v imenu Unije zastopajo na navedenih zasedanjih.
            
            
               V ta sklep so vključeni načela in usmeritve skupne ribiške politike (SRP), kot so določeni v Uredbi (EU) št. 1380/2013 Evropskega parlamenta in Sveta
                  2
               , pri čemer se upoštevajo tudi cilji iz Sporočila Komisije o zunanji razsežnosti SRP
                  3
               . Upoštevajo se tudi sklepi Sveta o oceanih in morjih, vključno z Arktiko
                  4
               , skupno sporočilo visokega predstavnika Unije za zunanje zadeve in varnostno politiko ter Evropske komisije z naslovom Celostna politika Evropske unije za Arktiko
                  5
                ter sklepi Sveta
                  6
                o skupnem sporočilu visokega predstavnika Unije za zunanje zadeve in varnostno politiko ter Komisije z naslovom Mednarodno upravljanje oceanov: agenda za prihodnost naših oceanov
                  7
               .
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
         
         
            
               „Akti s pravnim učinkom“ vključujejo akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  8
               .
            
            
               4.1.2.Uporaba v obravnavanem primeru
            
            
               Zasedanje pogodbenic je organ, ustanovljen s sporazumom, in sicer s Sporazumom za preprečevanje nereguliranega ribolova na odprtem morju v osrednjem Arktičnem oceanu.
            
            
               Akti, ki naj bi jih sprejelo zasedanje pogodbenic, so akti s pravnim učinkom. Predvideni akti zasedanja pogodbenic bodo zavezujoči v mednarodnem pravu in lahko odločilno vplivajo na vsebino zakonodaje EU, in sicer na:
            
            
               ·Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje
                  9
               ; 
            
            
               ·Uredbo Sveta (ES) št. 1224/2009 o vzpostavitvi nadzornega sistema Unije za zagotavljanje skladnosti s pravili skupne ribiške politike
                  10
                ter 
            
            
               ·Uredbo (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot
                  11
               .
            
            
               Predvideni akti ne dopolnjujejo ali spreminjajo institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenih aktov se nanašata na ribištvo. Uredba (EU) št. 1380/2013 je pravna podlaga, ki določa načela, ki se jih upošteva v tem stališču.
            
            
               Materialna pravna podlaga za predlagani sklep je zato člen 43(2) PDEU. 
            
            
               4.3.Zaključek
            
            
               Pravna podlaga predlaganega sklepa bi moral biti člen 43(2) PDEU v povezavi s členom 218(9) PDEU.
            
            
               2020/0210 (NLE)
            
            
               Predlog
            
            
               SKLEP SVETA
            
         
         
            
               o stališču, ki se v imenu Evropske unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(2) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta (EU) 2019/407
                  12
                sklenila Sporazum za preprečevanje nereguliranega ribolova na odprtem morju v osrednjem Arktičnem oceanu (v nadaljnjem besedilu: Sporazum). Sporazum bo predvidoma začel veljati proti koncu tega leta.
            
            
               (2)Zasedanje pogodbenic je pristojno za sprejetje ukrepov, s katerimi se zagotovi izvajanje Sporazuma, da se izpolni cilj, ki je preprečiti nereguliran ribolov na območju odprtega morja v osrednjem Arktičnem oceanu z uporabo previdnostnih ukrepov za ohranjanje in upravljanje v okviru dolgoročne strategije za ohranitev zdravih morskih ekosistemov ter zagotovitev ohranjanja in trajnostne uporabe staležev rib. Taki ukrepi lahko postanejo zavezujoči za Unijo.
            
            
               (3)V Uredbi (EU) št. 1380/2013 Evropskega parlamenta in Sveta
                  13
                je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti ukrepe za upravljanje in ohranjanje, podpirati razvoj znanstvenega znanja in svetovanja, postopoma odpravljati zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.
            
            
               (4)Kot je navedeno v sklepih Sveta o oceanih in morjih, vključno z Arktiko
                  14
               , skupnem sporočilu visokega predstavnika Unije za zunanje zadeve in varnostno politiko ter Evropske komisije z naslovom Celostna politika Evropske unije za Arktiko
                  15
                ter sklepih Sveta
                  16
                o skupnem sporočilu visokega predstavnika Unije za zunanje zadeve in varnostno politiko ter Evropske komisije z naslovom Mednarodno upravljanje oceanov: agenda za prihodnost naših oceanov
                  17
               , je podpiranje Sporazuma in morebitne vzpostavitve regionalne organizacije ali ureditve za upravljanje ribištva na odprtem morju v Arktičnem oceanu pomemben cilj za Unijo, da se zaščiti arktično okolje ter da se na podlagi mednarodnega sodelovanja zagotovi trajnostni razvoj v arktični regiji in njeni okolici.
            
            
               (5)Primerno je določiti stališče, ki naj se v imenu Unije zastopa na zasedanju pogodbenic Sporazuma za obdobje 2020–2024, saj bodo ukrepi za ohranjanje in upravljanje iz Sporazuma za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008
                  18
                in (ES) št. 1224/2009
                  19
                ter Uredbo (EU) 2017/2403 Evropskega parlamenta in Sveta
                  20
               .
            
            
               (6)Zaradi omejenega znanja o ribolovnih virih na območju Sporazuma in njihove narave ter posledične potrebe, da stališče Unije upošteva nove razmere, vključno z novimi znanstvenimi in drugimi ustreznimi informacijami, predstavljenimi pred ali med zasedanji pogodbenic, je treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2020–2024.
            
            
               (7)Temu sklepu o stališču, ki se v imenu Unije zastopa na zasedanjih pogodbenic Sporazuma, lahko pozneje sledi dodaten ločen sklep Sveta o začetku pogajanj za vzpostavitev ene ali več dodatnih regionalnih ali podregionalnih organizacij ali ureditev za upravljanje ribištva na odprtem morju v Arktičnem oceanu –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu (v nadaljnjem besedilu: Sporazum), je v Prilogi I.
            
            
               Člen 2
            
            
               Vsakoletna opredelitev stališča Unije, ki se zastopa na zasedanjih pogodbenic Sporazuma, se določi v skladu s Prilogo II. 
            
            
               Člen 3
            
            
               Stališče Unije, določeno v Prilogi I, Svet na predlog Komisije oceni in po potrebi revidira najpozneje do letnega zasedanja pogodbenic Sporazuma leta 2025.
            
            
               Člen 4
            
         
         
            
               Ta sklep je naslovljen na Komisijo.
            
            
               V Bruslju,
            
            
               
                     
                        
                        
                        Za Svet
               
               
                     
                        
                        
                        Predsednik
               
            
         
         
            
                  
                     (1)
                  
                        Sklep Sveta (EU) 2019/407 z dne 4. marca 2019 o sklenitvi, v imenu Evropske unije, Sporazuma za preprečevanje nereguliranega ribolova na odprtem morju v osrednjem Arktičnem oceanu (UL L 73, 15.3.2019, str. 1).
               
               
                  
                     (2)
                  
                        Uredba (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (3)
                  
                        COM(2011) 424 z dne 13. julija 2011.
               
               
                  
                     (4)
                  
                        14249/19 z dne 19. novembra 2019.
               
               
                  
                     (5)
                  
                        JOIN(2016) 21 final z dne 27. aprila 2016.
               
               
                  
                     (6)
                  
                        7348/1/17 REV 1 z dne 24. marca 2017.
               
               
                  
                     (7)
                  
                        JOIN(2016) 49 final z dne 10. novembra 2016.
               
               
                  
                     (8)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (9)
                  
                        UL L 286, 29.10.2008, str. 1.
               
               
                  
                     (10)
                  
                        UL L 343, 22.12.2009, str. 1.
               
               
                  
                     (11)
                  
                        UL L 347, 28.12.2017, str. 81.
               
               
                  
                     (12)
                  
                        Sklep Sveta (EU) 2019/407 z dne 4. marca 2019 o sklenitvi, v imenu Evropske unije, Sporazuma za preprečevanje nereguliranega ribolova na odprtem morju v osrednjem Arktičnem oceanu (UL L 73, 15.3.2019, str. 1).
               
               
                  
                     (13)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (14)
                  
                        14249/19 z dne 19. novembra 2019.
               
               
                  
                     (15)
                  
                        JOIN(2016) 21 final z dne 27. aprila 2016.
               
               
                  
                     (16)
                  
                        7348/1/17 REV 1 z dne 24. marca 2017.
               
               
                  
                     (17)
                  
                        JOIN(2016) 49 final z dne 10. novembra 2016.
               
               
                  
                     (18)
                  
                        Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).
               
               
                  
                     (19)
                  
                        Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (20)
                  
                        Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).
               
            
      
    ---documentbreak--- 
      
         
               EVROPSKA KOMISIJA
            Bruselj, 31.8.2020
            COM(2020) 438 final
            PRILOGI
            k
            predlogu SKLEPA SVETA
            o stališču, ki se v imenu Evropske unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu
            
               
         
         
            
               PRILOGA I
            
            
            
               Stališče, ki se v imenu Unije zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu (v nadaljnjem besedilu: Sporazum)
            
            
            
               1. 
                     NAČELA
            
            
               V okviru zasedanj pogodbenic Sporazuma Unija:
            
            
               a)
                     deluje v skladu s cilji in načeli, ki jim sledi v okviru skupne ribiške politike, kot je določeno v Uredbi (EU) št. 1380/2013, zlasti s previdnostnim pristopom iz člena 2(2) navedene uredbe, za spodbujanje izvajanja ekosistemskega pristopa k upravljanju ribištva, zmanjšanje vpliva ribolovnih dejavnosti na morske ekosisteme in njihove habitate ter zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov; 
            
            
               b)
                     si prizadeva za ustrezno vključitev zainteresiranih strani, vključno z ustreznimi znanstvenimi in tehničnimi organizacijami, organi in programi, ter upoštevanje znanja domorodnega in lokalnega prebivalstva v pripravljalni fazi ukrepov zasedanj pogodbenic, tudi na sestankih z znanstvenimi izvedenci v okviru Sporazuma, ter zagotavlja, da so ti ukrepi skladni s Sporazumom;
            
            
               c)
                     zagotavlja, da so ukrepi, sprejeti v okviru Sporazuma, skladni z mednarodnim pravom, zlasti z določbami Konvencije Združenih narodov o pomorskem mednarodnem pravu (UNCLOS)
                  1
               , Sporazuma Združenih narodov v zvezi z ohranjanjem in upravljanjem čezconskih staležev rib in izrazito selivskih staležev rib (UNFSA)
                  2
                iz leta 1995, Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje
                  3
                iz leta 1993 ter Sporazuma Organizacije za prehrano in kmetijstvo o ukrepih države pristanišča
                  4
                iz leta 2009;
            
            
               d)
                     spodbuja stališča, skladna z dobrimi praksami regionalnih organizacij za upravljanje ribištva na istem območju;
            
            
               e) 
                     si prizadeva za usklajenost in sinergijo s politiko, ki jo vodi v okviru dvostranskih odnosov na področju ribištva s tretjimi državami, in zagotavlja skladnost z drugimi svojimi politikami, zlasti na področju zunanjih odnosov, zaposlovanja, okolja, trgovine, razvoja, raziskav in inovacij;
            
            
               f)
                     zagotavlja, da se spoštujejo mednarodne zaveze Unije;
            
            
               g)
                     zagotavlja skladnost s sklepi Sveta z dne 19. marca 2012 o sporočilu Komisije o zunanji razsežnosti skupne ribiške politike
                  5
               ;
            
            
               h)
                     si za svojo floto na območju Sporazuma prizadeva ustvariti enake konkurenčne pogoje na podlagi istih načel in standardov, kot se uporabljajo v pravu Unije, ter spodbujati enotno izvajanje navedenih načel in standardov;
            
            
               i)
                     zagotavlja skladnost s sklepi Sveta o oceanih in morjih, vključno z Arktiko
                  6
               , skupnim sporočilom visokega predstavnika Unije za zunanje zadeve in varnostno politiko ter Evropske komisije z naslovom Celostna politika Evropske unije za Arktiko
                  7
                ter sklepi Sveta
                  8
                o skupnem sporočilu visokega predstavnika Unije za zunanje zadeve in varnostno politiko ter Evropske komisije z naslovom Mednarodno upravljanje oceanov: agenda za prihodnost naših oceanov
                  9
                in spodbuja ukrepe za podporo in okrepitev učinkovitega izvajanja Sporazuma kot prispevek k trajnostnemu upravljanju oceanov v vseh njihovih razsežnostih;
            
            
               j) 
                     spodbuja usklajevanje med Sporazumom in obstoječimi regionalnimi organizacijami za upravljanje ribištva in konvencijami o regionalnih morjih, zlasti s Komisijo za ribištvo severovzhodnega Atlantika (NEAFC), ter po potrebi sodelovanje s svetovnimi organizacijami v okviru njihovih pooblastil, kadar je to primerno; 
            
            
               k)
                     dejavno podpira vzpostavitev skupnega programa znanstvenih raziskav in spremljanja, da bi se izboljšalo skupno razumevanje pogodbenic glede ekosistemov na odprtem morju osrednjega Arktičnega oceana ter zlasti določilo, ali bi lahko zdaj ali v prihodnosti obstajali staleži rib, ki bi jih bilo mogoče trajnostno loviti, in kakšni bi bili morebitni učinki takega ribolova na te ekosisteme;
            
            
               l)
                     zagotavlja združljivost med ukrepi za ohranjanje in upravljanje, določenimi za iste staleže v vodah pod nacionalno jurisdikcijo, in ukrepi, sprejetimi za odprto morje v skladu s členom 118 UNCLOS in členom 8 UNFSA;
            
            
               m)
                     zagotavlja skladnost z interesi Unije na območju Arktike kot regije z vse večjim strateškim pomenom.
            
         
         
            
               2.
                     USMERITVE
            
            
               Unija si na zasedanjih pogodbenic Sporazuma po potrebi prizadeva podpreti sprejetje ukrepov za ohranjanje in upravljanje na podlagi najboljšega razpoložljivega znanstvenega mnenja in previdnostnega pristopa.
            
            
               PRILOGA II
            
            
                
               Vsakoletna določitev stališča Unije, ki se zastopa na zasedanjih pogodbenic Sporazuma za preprečevanje nereguliranega ribolova na odprtem morju v osrednjem Arktičnem oceanu (v nadaljnjem besedilu: Sporazum)
            
            
            
               Pred vsakim zasedanjem pogodbenic Sporazuma, na katerem navedeni organ sprejme sklepe s pravnim učinkom za Unijo, se sprejmejo potrebni ukrepi, da se v stališču, izraženem v imenu Unije, upoštevajo najnovejše znanstvene in druge ustrezne informacije, predložene Komisiji, v skladu z načeli in usmeritvami iz Priloge I.
            
            
               V ta namen in na podlagi navedenih informacij Komisija Svetu dovolj zgodaj pred vsakim zasedanjem pogodbenic Sporazuma pošlje pisni dokument, v katerem predstavi podrobnosti predlagane določitve stališča Unije, da bi lahko razpravljal in sprejel podrobnosti o stališču, ki bo izraženo v imenu Unije.
            
            
               Če med zasedanjem pogodbenic Sporazuma, tudi na kraju samem, ni mogoče doseči dogovora, se zadeva predloži Svetu ali njegovim pripravljalnim telesom, da bi se v stališču Unije upoštevali novi elementi.
            
            
            
               _____________________
            
            
         
         
            
                  
                     (1)
                  
                        UL L 179, 23.6.1998, str. 3.
               
               
                  
                     (2)
                  
                        UL L 189, 3.7.1998, str. 16.
               
               
                  
                     (3)
                  
                        UL L 177, 16.7.1996, str. 26.
               
               
                  
                     (4)
                  
                        UL L 191, 22.7.2011, str. 3.
               
               
                  
                     (5)
                  
                        7087/12 REV 1 ADD 1 COR 1.
               
               
                  
                     (6)
                  
                        14249/19 z dne 19. novembra 2019.
               
               
                  
                     (7)
                  
                        JOIN(2016) 21 final z dne 27. aprila 2016.
               
               
                  
                     (8)
                  
                        7348/1/17 REV 1 z dne 24. marca 2017.
               
               
                  
                     (9)
                  
                        JOIN(2016) 49 final z dne 10. novembra 2016.